**Ministru kabineta noteikumu projekta**

**„Grozījumi** **Ministru kabineta 2006.gada 7.februāra noteikumos Nr.107 „Noteikumi par valsts nodrošinātās juridiskās palīdzības reģistru””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts nodrošinātās juridiskās palīdzības likuma 28.panta pirmā un otrā daļa, Civilprocesa likuma 44.1 pants, Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Valsts nodrošinātās juridiskās palīdzības likuma (turpmāk – likums) 28.panta pirmo daļu, juridiskās palīdzības reģistru izveido un uztur Juridiskās palīdzības administrācija (turpmāk – administrācija), savukārt saskaņā ar šā panta otro daļu Ministru kabinets nosaka iekļaujamās informācijas apjomu un piekļuvi informācijai. Valsts nodrošinātās juridiskās palīdzības reģistrā iekļaujamās informācijas apjomu noteic Ministru kabineta 2006.gada 7.februāra noteikumi Nr.107 „Noteikumi par valsts nodrošinātās juridiskās palīdzības reģistru”. Atbilstoši minēto Ministru kabineta noteikumu 3.punktam reģistra pārzinis un turētājs ir administrācija.  2015.gada 10.decembra grozījumi Civilprocesa likumā, ar kuriem likums ir papildināts ar 44.1 pantu, paredz no 2016.gada 1.marta regulējumu izdevumu par valsts nodrošinātās juridiskās palīdzības sniegšanu piedziņai. Līdz ar to valsts nodrošinātās juridiskās palīdzības reģistrā ir jāiekļauj informācija, kas nepieciešama jautājuma izlemšanai par piedzenamo līdzekļu apmēru no zaudējušās puses civillietā (valsts nodrošinātās juridiskās palīdzības piešķirtais, izlietotais un atlikušais apjoms un juridiskās palīdzības izmaksāto līdzekļu apmērs).  Ministru kabineta 2006.gada 7.februāra noteikumos Nr.107 „Noteikumi par valsts nodrošinātās juridiskās palīdzības reģistru” nepieciešams precizēt valsts nodrošinātās juridiskās palīdzības reģistrā iekļaujamās informācijas apjomu. Līdz ar to minētajos Ministru kabineta noteikumos nepieciešams veikt grozījumus, paredzot:  1. Iekļaut ziņas par juridiskās palīdzības sniedzējam izmaksātajiem naudas līdzekļiem, ar administrācijas lēmumu piedzenamajiem un atmaksātajiem naudas līdzekļiem.  Šobrīd attiecīgie Ministru kabineta noteikumi neparedz iekļaut ziņas par valsts nodrošinātās juridiskās palīdzības sniedzējiem izmaksātajiem līdzekļiem.  Atbilstoši likuma 8.panta 3.punktam viens no administrācijas pamatuzdevumiem ir likumā noteiktajos gadījumos piedzīt valsts budžeta līdzekļus, kas piešķirti juridiskās palīdzības nodrošināšanai. Savukārt saskaņā ar likuma 6.panta 7.punktu juridisko palīdzību atsaka, ja persona, kurai bijis uzlikts par pienākumu atmaksāt ar juridisko palīdzību saistītos izdevumus, nav to izdarījusi noteiktajā laikā un apmērā. Likuma 34. un 35.pantā noteikti gadījumi un kārtība, kā persona, kas saņēmusi juridisko palīdzību, atmaksā ar juridisko palīdzību saistītos izdevumus. Līdz šim praksē konstatēti vairāki gadījumi, kad valsts nodrošinātās juridiskās palīdzības nodrošināšanai izmaksātie līdzekļi jāpiedzen, administrācijai pieņemot lēmumu (administratīvo aktu), kas var būt par pamatu atteikumam piešķirt personai valsts nodrošināto juridisko palīdzību. Lai pilnveidotu informācijas apriti un aktuālās informācijas pieejamību lēmuma par valsts nodrošinātās juridiskās palīdzības piešķiršanu pieņemšanai, lietderīgi nodrošināt ziņu par valsts garantētās juridiskās palīdzības nodrošināšanai izmaksāto līdzekļu piedziņu ar administrācijas lēmumu: par lēmumu un tā apstrīdēšanu un pārsūdzēšanu, piedzenamajām un atmaksātajām naudas summām, kā arī ziņas par brīdinājumu, izpildrīkojumu un izpildiestādi, pieejamību vienotā reģistrā. Šobrīd minētās ziņas netiek uzkrātas valsts nodrošinātās juridiskās palīdzības reģistrā. Lai nodrošinātu šo ziņu uzkrāšanu, nepieciešami attiecīgie valsts nodrošinātās juridiskās palīdzības reģistra pielāgojumi, līdz ar to paredzēts, ka minēto varēs īstenot pēc reģistra pielāgošanas, bet ne vēlāk kā no 2017.gada 1.janvāra.  2. Iekļaut ziņas par saņemtajām sūdzībām par valsts nodrošinātās juridiskās palīdzības sniedzēja darbību un sniegtās palīdzības kvalitāti.  Lai nodrošinātu valsts garantētās juridiskās palīdzības sniegšanu, administrācija slēdz valsts nodrošinātās juridiskās palīdzības līgumus (uz laiku līdz trim gadiem) ar personām, kas atbilstoši likumam var būt par valsts nodrošinātās juridiskās palīdzības sniedzējiem. Saskaņā ar likuma 31.1panta otro daļu, pieņemot lēmumu par atkārtota valsts nodrošinātās juridiskās palīdzības līguma slēgšanu vai vērtējot tā uzteikšanu, administrācija vērtē personas atbilstību likuma 30.pantā noteiktajām prasībām un šīs personas prasmes un reputāciju, kā arī papildus vērtē sadarbību ar valsts nodrošinātās juridiskās palīdzības sniedzēju, valsts nodrošinātās juridiskās palīdzības pieprasītāju saņemtās sūdzības par valsts nodrošinātās juridiskās palīdzības sniedzēja darbības kvalitāti un komunikāciju, līgumā noteikto pienākumu izpildes savlaicīgumu un kvalitāti, kā arī likuma 29.1panta otrajā daļā minētos apstākļus (statuss kriminālprocesā un tml.). Ņemot vērā minēto, lai nodrošinātu efektīvu un kvalitatīvu administrācijas kompetences – vērtēt atkārtota līguma noslēgšanu vai tā uzteikumu – īstenošanu, valsts nodrošinātās juridiskās palīdzības reģistrā nepieciešams uzkrāt ziņas par saņemtajām sūdzībām (saņemtās sūdzības datums, numurs, tās būtība un izskatīšanas rezultāts) par valsts nodrošinātās juridiskās palīdzības sniedzēja darbību un sniegtās palīdzības kvalitāti. Šobrīd minētās ziņas reģistrā netiek uzkrātas.  3. Iekļaut ziņas par juridiskās palīdzības saņēmēja pārstāvi.  Ņemot vērā to, ka persona var vērsties administrācijā, iesniedzot iesniegumu ar pārstāvja starpniecību, kā arī to, ka administrācija, īstenojot administratīvo procesu un pieņemot attiecīgus lēmumus par turpmāko valsts nodrošināto juridisko palīdzību, kas savukārt ir atkarīgs no tiesvedības ilguma (kas var sasniegt vairākus gadus), korespondenci adresē personas pārstāvim, nepieciešams paredzēt šādu ziņu uzkrāšanu.  4. Svītrot ziņu iekļaušanu par dokumentu, kas apliecina personas tiesisko uzturēšanos Latvijas Republikā, jo šādas ziņas ir iegūstamas un pārbaudāmas Iedzīvotāju reģistrā.  Saņemot iesniegumu, attiecīgās ziņas tiek pārbaudītas Iedzīvotāju reģistrā, līdz ar to atsevišķi uzkrāt minētās ziņas valsts nodrošinātās juridiskās palīdzības reģistrā nav nepieciešams.  5. Atbilstoši Valsts informācijas sistēmu likuma 5.panta pirmajai daļai papildināt regulējumu ar administrācijas kā valsts nodrošinātās juridiskās palīdzības reģistra pārziņa un turētāja funkciju, uzdevumiem un mērķiem, kuru īstenošanai izveidoja attiecīgo valsts informācijas sistēmu.  6. Redakcionāla rakstura labojumus, kas pēc satura nemaina regulējuma būtību un valsts nodrošinātās juridiskās palīdzības reģistrā iekļaujamo ziņu apjomu, kā arī izmaiņu spēkā stāšanos no 2016.gada 1.marta. |
| 3. | Projekta izstrādē iesaistītās institūcijas | Administrācija, Tieslietu ministrija. |
| 4. | Cita informācija | Administrācija Ministru kabineta noteikumu projekta „Grozījumi Ministru kabineta 2006.gada 7.februāra noteikumos Nr.107 „Noteikumi par valsts nodrošinātās juridiskās palīdzības reģistru”” (turpmāk – projekts) īstenošanai nepieciešamo valsts nodrošinātās juridiskās palīdzības reģistra tehniskā risinājuma izveidi īstenos tai piešķirto valsts budžeta līdzekļu ietvaros. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertais tiesiskais regulējums attieksies uz administrāciju. Projekts paredz apstrādāt noteikta satura fizisko personu datus, lai nodrošinātu valsts funkcijas – apsaimniekot līdzekļus, kas paredzēti valsts nodrošinātai juridiskajai palīdzībai (Ministru kabineta 2005.gada 15.novembra noteikumu Nr.869 „Juridiskās palīdzības administrācijas nolikums” 2.1.apakšpunkts). |
| 2. | Tiesiskā regulējuma ietekme uz tautsaimniecību un administratīvo slogu | Tiek atvieglots informācijas sistēmas lietotāju darbs (iekļaujot un uzkrājot projekta sākotnējās ietekmes novērtējuma ziņojuma (anotācijas) I.sadaļas 2.punktā paredzētās ziņas, administrācijas darbiniekiem tiks nodrošināta šo ziņu pilnība un iespēja apstrādāt tās elektroniski, nevis manuāli), kā arī tiek nodrošināta 2015.gada 10.decembra grozījumu Civilprocesa likumā, ar kuriem likums ir papildināts ar 44.1 pantu, kas paredz no 2016.gada 1.marta regulējumu izdevumu par valsts nodrošinātās juridiskās palīdzības sniegšanu piedziņai, ieviešana. Sabiedrības grupām (iedzīvotājiem) projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Ņemot vērā, šīs sākotnējās ietekmes novērtējuma ziņojuma (anotācijas) sadaļas 2.punktā minēto, nav iespējams veikt administratīvo izmaksu monetāro novērtējumu, jo administratīvā sloga samazinājums ir procesuāls, lai atvieglotu uzdevumu izpildi, savukārt izmaksas, kas saistītas ar 2015.gada 10.decembra grozījumu Civilprocesa likumā, ar kuriem likums ir papildināts ar 44.1 pantu, ieviešanu, ir norādītas attiecīgā likumprojekta sākotnējās ietekmes novērtējuma ziņojumā (anotācijā). |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, publicējot informāciju par projektu Tieslietu ministrijas interneta mājaslapā sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, tas saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 2015.gada 23.septembrī ievietots Tieslietu ministrijas interneta mājaslapā sadaļā „Sabiedrības līdzdalība”. Administrācija no sabiedrības pārstāvjiem nav saņēmusi viedokļus par projektu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Administrācija un Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija netiek plānota, kā arī netiks radīta ietekme uz institūcijas cilvēkresursiem. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

17.12.2015. 13:25

1263

J.Bārbale

67514225, Jelena.Barbale@jpa.gov.lv